ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ/น/ย. 59/2546เรื่อง กําหนดรายได้จากการประกอบกิจการและระยะเวลา ในการชําระค่าธรรมเนียมและการยกเว้น ค่าธรรมเนียมการประกอบกิจการ อาศัยอํานาจตามข้อ 3 ข้อ 6 และข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 47/2546 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 30 ธันวาคม พ.ศ. 2546 สํานักงานคณะกรรมการกํากับหลักทรัพย์และตลาดหลักทรัพย์โดยความเห็นชอบของคณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ผู้ได้รับใบอนุญาตประกอบกิจการชําระค่าธรรมเนียมโดยคํานวณจากรายได้ก่อนหักค่าใช้จ่ายในรอบปีปฏิทินนั้นสําหรับการประกอบกิจการแต่ละประเภทดังต่อไปนี้ (1) รายได้สําหรับการประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ให้หมายความถึงค่าธรรมเนียมที่ได้รับจากการเป็นนายหน้าซื้อขายหลักทรัพย์ (2) รายได้สําหรับการประกอบธุรกิจหลักทรัพย์ประเภทการค้าหลักทรัพย์ ให้หมายความถึงกําไรสุทธิ ( capital gain) ที่เกิดจากการค้าหลักทรัพย์ประเภทตราสารแห่งหนี้และหน่วยลงทุน (3) รายได้สําหรับการประกอบธุรกิจหลักทรัพย์ประเภทการจัดจําหน่ายหลักทรัพย์ ให้หมายความถึงค่าธรรมเนียมที่ได้รับจากการจัดจําหน่ายหลักทรัพย์ (4) รายได้สําหรับการประกอบธุรกิจหลักทรัพย์ประเภทการเป็นที่ปรึกษาการลงทุน ให้หมายความถึงค่าธรรมเนียมที่ได้รับจากการเป็นที่ปรึกษาการลงทุน (5) รายได้สําหรับการประกอบธุรกิจหลักทรัพย์ประเภทการจัดการกองทุนรวม ให้หมายความถึงค่าธรรมเนียมที่ได้รับจากการจัดการกองทุนรวม ซึ่งรวมถึงค่าธรรมเนียมการจัดการ ค่าธรรมเนียมการเป็นนายทะเบียนกองทุนรวมภายใต้การจัดการของตนเอง และค่าธรรมเนียมการขายและรับซื้อคืนหน่วยลงทุน เว้นแต่ค่าธรรมเนียมการขายและรับซื้อคืนหน่วยลงทุนที่ผู้ได้รับใบอนุญาตได้จ่ายให้ตัวแทนขายและรับซื้อคืนหน่วยลงทุนที่เป็นบริษัทหลักทรัพย์ประเภทนายหน้าซื้อขายหลักทรัพย์หรือยอมให้บุคคลดังกล่าวหักไว้ได้ (6) รายได้สําหรับการประกอบธุรกิจหลักทรัพย์ประเภทการจัดการกองทุนส่วนบุคคลให้หมายความถึงค่าธรรมเนียมที่ได้รับจากการจัดการกองทุนส่วนบุคคล ซึ่งรวมถึงค่าธรรมเนียมการจัดการและการเป็นนายทะเบียนกองทุนสํารองเลี้ยงชีพภายใต้การจัดการของตนเองด้วย (7) รายได้สําหรับการประกอบกิจการเป็นนายทะเบียนหลักทรัพย์ ให้หมายความถึงค่าธรรมเนียมที่ได้รับจากการให้บริการเป็นนายทะเบียนหลักทรัพย์ ข้อ ๒ ในการชําระค่าธรรมเนียมการประกอบกิจการที่คํานวณจากรายได้ตามข้อ 1 ให้ผู้ได้รับใบอนุญาตชําระค่าธรรมเนียมการประกอบกิจการต่อสํานักงานเป็นรายปีตามปีปฏิทิน โดยให้แบ่งชําระค่าธรรมเนียมเป็นสองงวด งวดแรกให้ชําระค่าธรรมเนียมขั้นต่ําจํานวนสองแสนบาทภายในวันที่ 31 มกราคมของปีนั้น และงวดที่สองให้ชําระค่าธรรมเนียมส่วนที่เกินสองแสนบาทภายในวันที่ 31 มกราคมของปีถัดไป เว้นแต่ในปีแรกของการได้รับใบอนุญาตประกอบกิจการ ให้ผู้ได้รับใบอนุญาตชําระค่าธรรมเนียมขั้นต่ําในวันที่ใบอนุญาตมีผลใช้บังคับ แต่ในกรณีที่เป็นการเลิกประกอบกิจการหรือถูกเพิกถอนใบอนุญาต ให้ผู้ได้รับใบอนุญาตชําระค่าธรรมเนียมภายในสามสิบวันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาต แล้วแต่กรณี ในการชําระค่าธรรมเนียมในงวดที่สองตามวรรคหนึ่ง ให้ผู้ได้รับใบอนุญาตจัดทําและยื่นรายละเอียดการคํานวณเงินรายได้ที่ต้องชําระต่อสํานักงานตามแบบ 14-1 ที่แนบท้ายประกาศนี้ข้อ ๓ ในกรณีที่ผู้ได้รับใบอนุญาตประกอบกิจการต้องชําระค่าธรรมเนียมคงที่เป็นรายปี ให้ชําระต่อสํานักงานภายในวันที่ 31 มกราคมของปีนั้น เว้นแต่ในปีแรกของการได้รับใบอนุญาตประกอบกิจการ ให้ผู้ได้รับใบอนุญาตชําระค่าธรรมเนียมในวันที่ใบอนุญาตมีผลใช้บังคับข้อ ๔ ในกรณีที่บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ได้ชําระค่าธรรมเนียมคงที่ตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ย. 14/2545 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 9 กุมภาพันธ์ พ.ศ. 2545 ไว้แล้วสําหรับระยะเวลาการประกอบกิจการในปี พ.ศ. 2547 บางส่วน ให้บริษัทหลักทรัพย์นั้นชําระค่าธรรมเนียมในส่วนที่ยังคงเหลืออยู่ของปี พ.ศ. 2547 ภายในวันที่ 1 พฤศจิกายน พ.ศ. 2547 โดยให้คํานวณค่าธรรมเนียมเฉลี่ยตามระยะเวลาที่เหลืออยู่ในปี พ.ศ. 2547 ตามอัตราที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการประกอบกิจการตามที่ได้รับใบอนุญาตดังกล่าว ข้อ ๕ ให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ตามกฎกระทรวงฉบับที่ 5 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ได้รับยกเว้นค่าธรรมเนียมการประกอบกิจการทุกประเภทตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการประกอบกิจการตามที่ได้รับใบอนุญาตตั้งแต่ปี พ.ศ. 2547 หรือตั้งแต่ปีที่ใบอนุญาตมีผลใช้บังคับภายหลังปี พ.ศ. 2547 เป็นต้นไป จนถึงปีที่สํานักงานไม่สามารถนําค่าธรรมเนียมใบอนุญาตที่บริษัทหลักทรัพย์ได้ชําระไว้มาหักทอนด้วยอัตราสูงสุดของค่าธรรมเนียมการประกอบกิจการที่กําหนดไว้ในขณะนั้นได้อีกข้อ ๖ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547 เป็นต้นไป ผู้มีอํานาจลงนาม - ประกาศ ณ วันที่ 31 ธันวาคม พ.ศ. 2546 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์